KLIEK HIER VIR INSKRYWING
Bring jou familie, vriende, kinders en honde! Trek die longe vol vars lug en strek die bene. Kom draf of stap Stellenbosch se mooiste bergroetes.
Wat maak die Veldtrap anders?
Hier is jy meer as net 'n nommer. Skryf in en neem deel met 'n unieke Afrikaanse woord as jou registrasienommer. Die Tuiskoms Veldtrap met Woorde spits hom daarop toe om mense opnuut bewus te maak van die tongtrippel terme en wonderlike woorde wat Afrikaans so bekkig maak.
Daar is 'n 6 km JAPTRAP en ‘n 12 km VASTRAP roete. Deelnemers kan draf, stap of selfs die roete gemaklik wandel. Al die roetes kronkel deur die pragtige natuurskoon van Coetzenburg berg en omgewing.
07:45 6 KM “JAPTRAP” R80 / LAAT INSKRYWING R100
07:30 12 KM “VASTRAP” R100 / LAAT INSKRYWING R120
50% AFSLAG: Kinders onder 10 jaar asook studente
GRATIS: Honde (Halsband)
Daar is volop bonusse!!
Met die 6 km Japtrap en die 8 km Veldtrap is daar nie net hope pryse om te wen nie, jy gaan nuwe vriende maak en boonop unieke woorde leer! Deelnemers kry met registrasie ’n Afrikaanse woord pleks van ’n nommer ’n spekboom-medalje en ‘n PVM Energiestafie by die eindpunt.
Na afloop van die Veldtrap kan jy jou stoel en kombers uitpak en saam met die kinders die ou bekende Pieter en die Wolf geniet (gratis vir Veldtrappers).
‘n Prysuitdeling met baie gelukkige trekkings volg so bring die familie en vriende en maak ‘n dag daarvan.
Bring die hele gesin en bederf al jou sintuie! Coetzenburg se spyskaart is feestelik met diverse musiek, geurige kos en voortreflike vermaak. Vanjaar is daar twee verhoë met iets vir ’n ieder en ’n elk. Bring jou eie stoel en kombers en maak jou gemaklik voor die buitelugkonserte afskop. Verskeie plaaslike orkeste en ’n masala-mengelmoes van immergewilde sangers laat die voete behoorlik jeuk. Kom geniet gesonde en veilige gesinsvermaak met stalletjies en mallemeulens, en vir die volwassenes is daar die bier-en wyntent. Dié prettige Familiedag is beslis groot waarde vir jou geld! En as jy liefs jou eie koelboks kos (maar sonder ’n glas of alkohol) wil saambring, kan jy ’n koelbokskaartjie deur Computicket koop.
07:00 - 10:00 Tuiskoms Veldtrap
10:15 - 10:45 Pieter en die wolf
11:30 - 12:15 Georgetown
12:25 - 13:05 Ramon Alexander en Maya Spector
13:05 - 13:45 Bad Peter
13:45 - 14:15 Emile Swiegers
14:15 - 14:50 Youngsta en Early B
14:50 - 15:20 Bongeziwe Mabandla
15:20 - 15:50 Tribal Echo
15:50 - 16:20 Jarrad Ricketts
16:20 - 16:55 Haar kitaar
16:55 - 17:25 Les Jevan
17:25 - 18:05 The Rockets
18:05 - 18:50 Theuns Jordaan
18:50 - 19:10 Die riel van hiphop
19:20 - 20:15 Tog, Loukmaan Adams, Maya Spector en Salome
20:15 - 21:05 Jeremy Loops
21:05 - 21:55 Jimmy Nevis
21:55 - 22:45 The Black Cat Bones